На основу члана 19. Статута Туристичке организације „Златибор“, члана 10. Правилника о раду, члана 10. тачка 1. Правилника о унутрашњој организацији и систематизацији радних места Туристичке организације „Златибор“ и одлуке Управног одбора број 405/22 од 7. 7. 2022 године, Туристичка организација „Златибор“ расписује

ЈАВНИ КОНКУРС ЗА ИЗБОР И ИМЕНОВАЊЕ ДИРЕКТОРА ТУРИСТИЧКЕ
ОРГАНИЗАЦИЈЕ „ЗЛАТИБОР“ ЗЛАТИБОР

Расписује се конкурс за избор и именовање директора Туристичке организације „Златибор“ Златибор, на период од четири године.

За директора може бити именовано лице које поред општих услова утврђених Законом о раду испуњва и посебне услове и то:

* Стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалстичким академским студијама, специјалистичким струковним студијама, односно на основним студирама у трајању од најмање четири године или специјалистичким студијама на факултету;
* Дипломирани економиста, дипломирани менаџер у туризму или туризмолог;
* Радно искуство од четири године, од чега најмање две на руководећим пословима;
* Активно знање страног језика који је обухваћен наставним планом и програмом министарства надлежног за послове просвете;
* Знање рада на рачунару;
* Да није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова директора.

Уз пријаву на конкурс кандидати достављају доказе о испуњавању услова конкурса и то:

* Доказ, диплома односно уверење о стручној спреми (оверена фотокопија),
* Доказ о радном искуству (оригинал или оверена фотокопија),
* Доказ о активном знању страног језика (оверена фотокопија),
* Уверење да кандидат није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова директора,
* Фотокопија личне карте,
* Кратка биографија са подацма о досадашњем раду и оствареним резултатима.

Неблаговремене и непотпуне пријаве неће бити разматране.
Конкурс је отворен 15 (петнаест) дана од дана објављивања (15.07.2022.године) у листу „Ужичке вести“

Директора именује и разрешава Скупштина општине Чајетина, као оснивач туристичке организације, на предлог Управног одбора ТО „Златибор“.
 Пријаве на конкурс могу се поднети препорученом поштом или предати лично на адресу: Туристичка организација „Златибор“, улица Миладина Пећинара број 2. 31315 Златибор.